stanford-oval/wikipedia huggingface dataset:
จอห์น รัตนเวโรจน์
ประวัติส่วนตัว

สมัยมัธยมต้นเขาเรียนอยู่โรงเรียน อัสสัมชัญ ศรีราชา เคยเป็นนักร้องในโบสถ์คริสต์ ภายหลังได้มาเจอเพื่อนสมาชิกของวงนูโวที่โรงเรียน ศรีวิกรม์ และได้มาเจอโจเป็นครั้งแรกตอนเล่นฟุตบอล นอกจากนี้เขายังเป็นพี่น้องแท้ๆกับ ปีเตอร์ มือคีย์บอร์ดของวงด้วย บ้านเขาเป็นที่ใช้ซ้อมดนตรีของวง เขามีพี่สาวเป็นครูสอนเปียโนชื่อ เวนดี้ เขามีฉายาว่าจระเข้เพราะเขาสามารถกินของเผ็ด ของร้อนได้อย่างสบายๆ
ชีวิตส่วนตัว

จอห์นสมรสกับ นุชนารถ รัตนเวโรจน์ที่พบกันก่อนที่จอห์นจะเข้าวงการ ทั้งคู่มีบุตรด้วยกัน 2 คน คือ มหาสมุทร รัตนเวโรจน์ (จัสติน) และ สุดฟ้า รัตนเวโรจน์ (สกาย)
จอห์นยังเป็นอาสาสมัครของมูลนิธิร่วมกตัญญู
ผลงานการแสดง > ภาพยนตร์

โตแล้วต้องโต๋ (พ.ศ. 2535) - รับเชิญ
องคุลีมาล (พ.ศ. 2546)
ผลงานการแสดง > ละครเวที

วิมานเมือง (พ.ศ. 2540) - ร่วมกับ สินจัย เปล่งพานิช , เกริกพล มัสยวาณิช
ผลงานการแสดง > ละครโทรทัศน์

ช่างมันฉันไม่แคร์ (พ.ศ. 2536) : ช่อง 5
สัมปทานหัวใจ (พ.ศ. 2540) - รับบท นายหัวนาบุญ ยิ่งประเสริฐ  (คู่กับ สิเรียม ภักดีดำรงฤทธิ์) : ช่อง 7
จำเลยรัก (พ.ศ. 2540 - พ.ศ. 2541) - รับบท หฤษฏิ์ รังสิมันตุ์ (คู่กับ กุลสตรี ศิริพงษ์ปรีดา) : ช่อง 7
บ่วงหงส์ (พ.ศ. 2541) - รับบท รเมศ (คู่กับ บุษกร  พรวรรณะศิริเวช : ช่อง 7
บังเอิญรวยช่วยไม่ได้ (พ.ศ. 2542) - (คู่กับ วรรณวลัย โปษยานนท์) : ช่อง 5
ม่านบังใจ (พ.ศ. 2543) - รับบท ทัฬห์ พฤทานนท์ (คู่กับ สุวนันท์ คงยิ่ง) : ช่อง 7
วิญญาณพิศวาส (พ.ศ. 2544) - รับบท  นักรบในพระเจ้าฟ้าลั่น / ราเชน (คู่กับ เชอร์รี่ ผุงประเสริฐ)  : ช่อง 5
สายใจ (พ.ศ. 2545) - รับบท ศักดิ์สิทธิ์ (คู่กับ นุสบา ปุณณกันต์) : ช่อง 3
ผลงานการแสดง > พิธีกร

ไซเบอร์ซิตี้ : ช่อง 5
เกมพิศวง : ช่อง 7
รายการ ศาสตร์พระราชา สู่การพัฒนาอย่างยั่งยืน โทรทัศน์รวมการเฉพาะกิจแห่งประเทศไทย ร่วมกับ นัท มีเรีย , สหรัถ สังคปรีชา , จิรายุส วรรธนะสิน (22 มีนาคม พ.ศ. 2562)
รายการ The Lighthouse Family EP.1 Board Game, Happy New Years 2021 EP1 : PPTV HD ช่อง 36 และย้อนหลังทาง YouTube:The Lighthouse Family
ผลงานเพลง > อัลบั้มเพลง

เป็นอย่างงี้ตั้งแต่เกิดเลย (พ.ศ. 2531)
รายชื่อเพลงที่ร้อง
ไม่เป็นไรเลย
ทนเลย
บอกอย่างงั้นอย่างงี้เลย
คางคกร่าเริงเลย (ร่วมกับ โจ , ก้อง)
บุญคุณปูดำ (พ.ศ. 2533)
รายชื่อเพลงที่ร้อง
โง่งมงาย
เพื่อนกับพ่อ (ร่วมกับ โจ , ก้อง)
กวีบทเก่า
โลกเราสวยงาม (ร่วมกับ โจ , ก้อง)
ไม่มีคำตอบ
สุดสุดไปเลย...ซิ (พ.ศ. 2534)
รายชื่อเพลงที่ร้อง
ไร้กันมัก...บ่าม็อก (รักกันมั้ย...บอกมา) (ร่วมกับ โจ , ก้อง)
สัญญาปากเปล่า
เก็บไว้ให้เธอ
ไม่เข้าใจ
เก่าไป...ใหม่มา
ออกซิเจน (พ.ศ. 2535)
รายชื่อเพลงที่ร้อง
มาลองดูสักที
ฉันยังคงอยู่
ทำได้หรือเปล่า
Nouveau (พ.ศ. 2547)
รายชื่อเพลงที่ร้อง
หนักนิด เบาหน่อย (ร่วมกับ โจ , ก้อง)
ฟ้าจะสดใส (เพื่อเธอ)
เธอชัดเจน
เธอ
Now 2.0 (พ.ศ. 2551)
รายชื่อเพลงที่ร้อง
LOVE YOU NEVER DIE (ร่วมกับ โจ , ก้อง)
ของขวัญจากฟ้า
เสียงของเพื่อนเก่า (ร่วมกับ โจ , ก้อง)
เธอสวยงาม โลกสวยงาม (ร่วมกับ โจ , ก้อง)
6 AM (พ.ศ. 2554)
รายชื่อเพลงที่ร้อง
6 AM (ร่วมกับ โจ , ก้อง)
ดวงอาทิตย์เที่ยงคืน
กระจกเงา (ร่วมกับ โจ , ก้อง)
จอห์น โซโล่ (พ.ศ. 2538)
รักแปลว่ารัก
วันวาน
ช่วยกันหน่อย
เพราะฉันจริงใจ
บอกหน่อยได้ไหม
เลิกเลย
หัวใจไม่ลำบาก
ค่ำคืนของวันหนึ่ง
เหตุการณ์ยังเหมือนเดิม
ไม่อยากจะทำอย่างนี้เลย
คน หุ่นยนต์ ต้นข้าว (พ.ศ. 2543)
คน หุ่นยนต์ ต้นข้าว
เปลี่ยนกันไหม
คศ. 2000
คนดีไม่มีพรมแดน
ฉันกับเธอ
ฉันเห็น
สาวน้อยเอย
แค่ปลายนิ้ว
ฟ้าส่งมา
พึ่งพาอาศัย
Life Goes On (พ.ศ. 2543)
LIFE GOES ON
OASIS
THE RIVERBEND
You're Overdue
Until The Day
Interlude
Just Say,Don't Say
Bad Bobby
Fallen
Stay Strong
A Way Home
ร่วมร้องเพลง มือขวาสามัคคี (ร่วมกับ โจ , ก้อง) - เพลงพิเศษจากคอนเสิร์ต มือขวาสามัคคี (พ.ศ. 2533)
ร่วมร้องเพลง โลกสวยมือเรา (ร่วมกับ โจ , ก้อง) : เพลงพิเศษจากคอนเสิร์ต Earth Day (พ.ศ. 2534)
ร่วมร้องเพลง ยิ่งใกล้ยิ่งเจ็บ (ร่วมกับ โจ , ก้อง) - จากอัลบั้ม งานซนคนดนตรี นานที 10 ปีหน (พ.ศ. 2536)
รอหน่อยแล้วกัน - เพลงประกอบละคร สนทนาประสาจน (พ.ศ. 2537)
ยุ่งน่า - จากอัลบั้ม ร็อก (โ) ซน (พ.ศ. 2538)
ยุทธนาวีบักดั่ง (ค.ศ. 1288)

ยุทธนาวีบักดั่ง (อังกฤษ: Battle of Bạch Đằng) เป็นสงครามเรือระหว่างมองโกลและไดเวียดหรือเวียดนามในปัจจุบัน ที่แสดงแสนยานุภาพของกองเรือเล็ก ๆ อย่างไดเวียด ว่าทำลายกองเรือที่ทรงอานุภาพของมองโกลลงได้
ความสัมพันธ์ไดเวียด-จีน

บทความหลัก: ประวัติศาสตร์เวียดนาม
ไดเวียดถูกจีนปกครองนับตั้งแต่สมัยจิ๋นซีฮ่องเต้ ซึ่งแม้ผู้นำไดเวียดจะพยายามอย่างไร ก็ไม่สามารถประกาศอิสรภาพของตนได้ จนภายหลังราชวงศ์ถังล่มสลาย ก็ได้เกิดสงครามใหญ่กับราชวงศ์ฮั่นใต้ โดยมีนายพลโง เกวียน เป็นผู้นำ และสามารถตีจีนแตกพ่ายไปในที่สุด เมื่อปี ค.ศ.938 (พ.ศ. 1481) จนมาถึงราชวงศ์ลี้ก็ได้เป็นชื่อตนเป็นไดเวียด
ชนวนเหตุ

มองโกลข่าน ผู้นำมองโกลต่อจากเจงกิสข่าน ได้ยกทัพม้ามาบุกประชิดชายแดนจีน ในสมัยราชวงศ์ซ่ง โดยวางแผนโจมตีขนาบเหนือ-ใต้ โดยเมื่อตีอาณาจักรต้าหลี่ทางตอนใต้ของจีนเป็นที่เรียบร้อยแล้ว แม่ทัพมองโกลก็ได้ส่งสาส์นไปยังไดเวียด ในสมัยราชวงศ์เตริ่นเพื่อขอใช้เส้นทาง แต่ถูกปฏิเสธ มองโกลจึงยกทัพบุกตีไดเวียด ในปี ค.ศ. 1257 (พ.ศ. 1800)
สงครามบนพื้นดิน

เมื่อไดเวียดไม่ยอมเปิดเส้นทางการเดินทัพ มองโกลจึงยกทัพไปบุกตีเมืองทังล็อง หรือกรุงฮานอยในปัจจุบัน เมืองทังล็องถูกตีแตก แต่ทัพมองโกลก็ต้องถอย เนื่องจากเมื่อตีเมืองสำเร็จแล้ว ชาวเมืองรวมทั้งกษัตริย์ไดเวียดได้อพยพออกไปหมดแล้ว รวมทั้งขนเสบียงออกไปด้วย โดยหลังจากที่มองโกลถอยทัพกลับ ทางไดเวียดก็ได้ส่งเครื่องราชบรรณาการแก่มองโกล เพื่อไม่ให้เกิดความเสียกายจากสงครามอีกครั้ง ต่อมา มองโกลได้ยกทัพปราบราชวงศ์ซ่งจนถึงกลายล่มสลาย และได้สถาปนาราชวงศ์หยวน ภายใต้การนำของกุบไลข่าน ขึ้นมาปกครองดินแดนจีนแทน
กุบไลข่านทรงมีราชโองการให้วางแผนเพื่อจะยึดเมืองไดเวียด และเมืองจามปา อันเป็นเมืองไกล้เคียงกัน ซึ่งเมืองจามปานั้น ตั้งอยู่ในดินแดนทางภาคกลางของเวียดนามในปัจจุบัน แต่ด้วยทูตของมองโกลที่ส่งไปรับเครื่องราชบรรณาการที่จามปานั้น ไม่ยอมปฏิบัติตามธรรมเนียมของจามปา จึงถูกกษัตริย์ของแคว้นจามปาส่งประหารทั้งคณะ เป็นเหตุทำให้กุบไลข่าน ถือโอกาสประกาศศึกกับเมืองจามปา ในปี ค.ศ. 1282 (พ.ศ. 1825) กุบไลข่านได้ส่งแม่ทัพตวาโด นำทัพเรืออ้อมไปตีอาณาจักรจามปา แต่เมื่อตีเมืองจามปาสำเร็จ ก็ถูกกองกำลังที่เหลือรอดของจามปาใช้ยุทธวิธีซุ่มโจมตีแบบกองโจร ทำให้กองกำลังต้องถอยร่นมาที่ชายแดนของไดเวียดและจามปา เมื่อข่าวทราบถึงกุบไลข่าน จึงได้ส่งกองกำลังอีกกองเพื่อไปสมทบกับกองกำลังของตวาโดที่เพลี่ยงพล้ำอยู่ โดยยกกองทัพไปสมบทจำนวน 5 แสนนาย โดยการนำของโตข่าน ไปในปี ค.ศ. 1284 (พ.ศ. 1827)
แต่กษัตริย์เจิ่น เญิน ตุงของไดเวียด ได้จัดประชุมขุนนางในราชสำนักไดเวียด ในปลายปี ค.ศ. 1283 (พ.ศ. 1826) เพื่อต้องการปรึกษาว่าจะยอมให้แก่มองโกลหรือไม่ ผลปรากฏเป็นเสียงเดียวกันว่า ไดเวียดจะไม่ยอมมองโกลอีก จึงได้สั่งการให้แม่ทัพใหญ่เจิ่น ฮึง เด่า เตรียมกองกำลังเพื่อพร้อมประกาศสงคราม แต่ด้วยกองกำลังที่น้อยกว่า ไดเวียดต้องเสียเมืองทังลองอีกเป็นครั้งที่ 2 แต่ก็ซ้ำรอบเดิม คือเมื่อทัพมองโกลตีเมือง ก็ไม่มีเสบียงเหลืออยู่ โตข่านจึงส่งเดินทัพกินดินแดนไดเวียดเข้าไปอีก แต่เหตุการณ์ไม่เป็นอย่างที่คาด เพราะเมื่อเข้าสู่ฤดูร้อน ทหารเริ่มล้มป่วย เสบียงก็ไม่สามารถยึดได้ และยังถูกกองกำลังไดเวียดซุ่มโจมตี มองโกลถอยร่นจนต้องถอยทัพกลับอย่างทุลักทุเลในปี ค.ศ. 1285 (พ.ศ. 1828) ส่วนด้านตวาโดก็ถูกฆ่าตายในสนามรบ ในขณะที่พยายามตีฝ่าวงล้อมมายังทัพของโตข่าน
ยุทธนาวี

หลังจากทั้งสองทัพที่ส่งไปตีเมืองจามปาแตกพ่ายเพราะฝ่ายไดเวียด กุบไลข่านจึงมีราชโองการ ให้แม่ทัพโอมาร์ข่าน นำทัพ 3 แสน พร้อมเรือรบกองใหญ่กว่า 500 ลำ เข้าบุกไดเวียด โดยตีฝ่าแนวป้องกันของไดเวียดไปชุมนุมกันที่เมืองวันดอน แล้วไปตีเมืองทังลองอีกครั้ง
แต่ในคราวนี้ ได้ทำการขนส่งเสบียงผ่านทางเรือ ทำให้กองทัพมองโกลไม่ประสบปัญหาขาดแคลนเสบียงอีก แต่ด้วยความชะล่าใจของโอมาร์ข่าน เมื่อกองเรือเสบียงมาถึงเมืองวันดอน กองทัพบกก็ได้ยกทัพไปตีเมืองทังลองแล้ว ทำให้กองเรือขาดการระแวดระวัง ทำให้แม่ทัพไดเวียด นามเตริ่นแข็นห์ดือ ซึ่งได้พ่ายศึกเมื่อครั้งเมืองวันดอน แต่ได้รวบรวมกำลังเข้าจู่โจมกองเรือเสบียงของมองโกล เมื่อทราบข่าวร้าย ประกอบกับใกล้ฤดูร้อน โอมาร์ข่านจึงตัดสินใจยกทัพกลับ โดยผ่านทางหลั่งเซิน ส่วนกองเรือล่องผ่านแม่น้ำแบ็จดั่งเพื่อออกสู่ทะเล
แต่แม่ทัพเจิ่น ฮึง เด่า นำกลยุทธ์ในสมัยก่อนมาใช้ ในสมัยที่แม่ทัพโงเกวี่ยนเป็นแม่ทัพ ได้เคยทำขอนไม้ติดเหล็กแหลมไปไว้ที่แม่น้ำแบ็จดั่ง เมื่อน้ำขึ้นสูงจะไม่เห็นขอนไม้ เพื่อดักเรือศัตรู โดยนอกจากเหล็กแหลมแล้ว แม่ทัพเจิ่น ฮึง เด่า ยังได้นำลูกทุ่นมาปิดปากอ่าว พอกองเรือของมองโกลแล่นผ่านก็ติดเหล็กแหลม ท้องเรือทะลุจมไปหลายลำ กองเรือไดเวียดก็เข้าจู่โจมซ้ำ กองเรือมองโกลพ่ายแพ้ สูญเสียไพร่พลกว่า 4 หมื่นคน แม่ทัพโอมาร์ข่านและทหารที่เหลือถูกจับเป็นเชลย โตข่านที่นำทัพก็ฝ่าออกมาได้ แต่ก็ได้รับความเสียหายมากเช่นกัน
แต่ด้วยศึกยุทธนาวีบักดั่ง ฝ่ายไดเวียดก็เสียหายหนักเช่นกัน จึงได้ส่งตัวโอมาร์ข่านและเชลยคืน และส่งราชบรรณาการเพื่อเจรจาประนีประนอม เมื่อสิ้นกุบไลข่าน เตมูร์ ข่าน ก็ล้มเลิกแผนการโจมตี ทำให้ไดเวียดและมองโกลเป็นพันธมิตรที่ดีต่อกัน
แกรก อูลา

| ข้อมูลส่วนตัว |
| --- | --- | --- | --- |
วันเกิด:   (1988-07-19) 19 กรกฎาคม ค.ศ. 1988 (36 ปี)
สถานที่เกิด:  อาเมียง, ฝรั่งเศส
ส่วนสูง:  1.75 m (5 ft 9 in)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  นครราชสีมา มาสด้า
หมายเลข:  7
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  Liverpool FC. |  6 |  (0) |
| 2008–2009 |  ราปีดเดอม็องตง |  2 |  (0) |
| 2009 |  แซ็ง-บรีเยิก |  5 |  (0) |
| 2009–2011 |  ลาวีเทรแอน |  25 |  (3) |
| 2011–2013 |  ลูว์ซง |  42 |  (21) |
| 2013–2015 |  ชามัวนียอร์แต |  61 |  (5) |
| 2015 |  เอร์โกเตลิส |  13 |  (1) |
| 2015–2017 |  ออร์เลอ็อง |  37 |  (5) |
| 2017 |  เลแซร์บีเย เวแอ็ฟ |  14 |  (3) |
| 2017–2018 |  อูว์แอ็ส เครเตย |  11 |  (1) |
| 2018–2019 |  แอร์ฟอร์ซ เซ็นทรัล |  23 |  (11) |
| 2019–2020 |  โปลิศ เทโร |  12 |  (2) |
| 2020–2021 |  หนองบัว พิชญ |  14 |  (6) |
| 2021–2022 |  มหาวิทยาลัยเกษตรศาสตร์ |  13 |  (6) |
| 2022 |  อุดรธานี |  14 |  (5) |
| 2023 |  ชัยนาท ฮอร์นบิล |  12 |  (4) |
| 2023– |  นครราชสีมา มาสด้า |  33 |  (13) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21 ธันวาคม ค.ศ. 2023
แกรก อูลา (ฝรั่งเศส: Greg Houla; เกิด 19 กรกฎาคม ค.ศ. 1988) เป็นนักฟุตบอลอาชีพชาวฝรั่งเศส ปัจจุบันเขาเล่นตำแหน่งกองกลางตัวรุกให้กับนครราชสีมา มาสด้า ในไทยลีก
สโมสรอาชีพ > แอร์ฟอร์ซ เซ็นทรัล

ในเดือนมิถุนายน ค.ศ. 2018 อูลาได้ย้ายมาร่วมทีมแอร์ฟอร์ซ เซ็นทรัลในไทยลีก ต่อมาวันที่ 13 มิถุนายน เขาทำประตูแรกให้กับสโมสรในการแข่งขันฟุตบอลถ้วยลีกคัพ นัดที่แอร์ฟอร์ซบุกไปชนะมหาวิทยาลัยเกษตรศาสตร์ 4-3 โดยในนัดนั้นเขาทำได้ 2 ประตู และในวันที่ 30 มิถุนายน ค.ศ. 2018 อูลาทำประตูแรกในไทยลีก นัดที่แอร์ฟอร์ซเปิดบ้านแพ้พัทยา ยูไนเต็ด 2-3
แหล่งข้อมูลอื่น

Greg Houla profile at foot-national.com
ข้อมูลของ แกรก อูลา ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลนครราชสีมา มาสด้า  |
| --- | --- |
 1 พัชรพงษ์  4 สมเกียรติ  5 วัชรินทร์  6 อี จอง-ชอน  7 อูลา  8 วีรวัฒน์  10 เฟร์นังจิส  11 สยาม  15 วรภพ  16 อันโตนิโอ  17 พีรพัฒน์  19 ศุภวิชญ์  22 ธีรภัทร  23 มูริลลู  32 ธนดล  36 ธณชัย  37 ณัฐพงษ์  39 ศิรวุฒิ  48 กนกพล  89 เฟอร์ริเออร์  หัวหน้าผู้ฝึกสอน: ธีระศักดิ์
อโกด้า

| --- | --- |

ประเภท: เว็บไซต์จองห้องพักโรงแรมแบบออนไลน์
ภาษาที่ใช้ได้: ไทย
เจ้าของ: Priceline.com
ยูอาร์แอล: Agoda.com
เชิงพาณิชย์: ใช่
เปิดตัว: 2541
สถานะปัจจุบัน: ออนไลน์
อโกด้า (Agoda) คือ บริษัทผู้ให้บริการสำรองห้องพักทางออนไลน์ สำหรับโรงแรมในภูมิภาคเอเชีย แปซิฟิกเป็นหลัก โดยมีสำนักงานใหญ่อยู่ที่สิงคโปร์และมีสำนักงานดำเนินการหลักอยู่ที่กรุงเทพ กัวลาลัมเปอร์ โตเกียว
ประวัติ

ก่อตั้งปี พ.ศ. 2541 โดยนายไมเคิล เคนนี่ ภายใต้ชื่อแพลนเน็ต ฮอลิเดย์ ดอตคอม (PlanetHoliday.com) โดยมีแนวคิดเริ่มแรกในการใช้เสิร์ชเอนจิน เพื่อเติมเต็มช่องว่างทางด้านข้อมูลโรงแรมและการท่องเที่ยว แพลนเน็ต ฮอลิเดย์นับเป็นหนึ่งในเว็บไซต์จองโรงแรมแห่งแรก ๆ ในวงการสำรองห้องพักออนไลน์ ซึ่งเป็นอุตสาหกรรมที่เติบโตมาอย่างต่อเนื่อง จนกลายเป็นธุรกิจมูลค่าหลายพันล้านดอลลาร์สหรัฐ
แต่เดิม นายเคนนี่อาศัยอยู่ในลองไอส์แลนด์ นครนิวยอร์ก ก่อนจะย้ายมาประเทศไทยในปี พ.ศ. 2537 และก่อตั้งเว็บไซต์พร้อมสำนักงานเล็ก ๆ ขึ้นในเกาะภูเก็ต ซึ่งช่วงปี พ.ศ. 2543-2544 เป็นยุคที่ธุรกิจ ดอตคอม ตกต่ำ และเกิดเหตุการณ์วินาศกรรม 11 กันยายน พ.ศ. 2544 ในสหรัฐอเมริกา ปี พ.ศ. 2546 เกิดโรคซาร์สระบาด เหตุการณ์ทั้งหมดได้สร้างความเสียหายอย่างรุนแรงให้กับอุตสาหกรรมการท่องเที่ยว แต่เว็บไซต์ที่อยู่ในวงการธุรกิจสำรองห้องพักออนไลน์ทั้งหมด ก็สามารถเอาตัวรอดจากหายนะเหล่านี้มาได้
ปี พ.ศ. 2545 สำนักงานของบริษัทได้ย้ายจากภูเก็ตมาที่กรุงเทพ และในปี พ.ศ. 2548 บริษัทได้เพิ่ม พรีซิชั่น เรเซอร์เวชั่น ดอตคอม (PrecisionReservation.com) เข้ามา ในฐานะเว็บไซต์หุ้นส่วนเพื่อให้บริการจองโรงแรมผ่านเว็บไซต์ที่เป็นพันธมิตร และในปีเดียวกันนี้ แพลนเน็ต ฮอลิเดย์ และ พรีซิชั่น รีเซอร์เวชั่น ก็ได้รวมเข้าด้วยกันภายใต้ชื่อ บริษัท อโกด้า จำกัด
การซื้อกิจการ

ในเดือนพฤศจิกายน พ.ศ. 2550 Priceline.com (NASDAQ: PCLN) ได้ซื้อกิจการของบริษัทอโกด้า นับเป็นบริษัทนานาชาติแห่งที่สามที่ Priceline.com ตัดสินใจซื้อ ปัจจุบัน อโกด้ามีพนักงานกว่า 2,000 คน และให้บริการสำรองห้องพักออนไลน์จากโรงแรมกว่า 250,000 แห่งทั่วโลกผ่านเว็บไซต์ที่มีการแปลเป็นภาษาต่าง ๆ กัน 38 ภาษาซึ่งรวมถึงภาษาจีนกลาง จีนกวางตุ้ง ฝรั่งเศส เยอรมัน สเปน ญี่ปุ่น รัสเซีย เกาหลี และไทย
การให้บริการ

อโกด้ารับประกันราคาห้องพักที่ถูกที่สุด และหากลูกค้าพบว่ามีที่อื่นเสนอราคาให้ถูกกว่า สามารถนำรายละเอียดมายื่นเพื่อขอลดราคาให้เท่ากันได้ นอกจากนี้บนเว็บไซต์ยังมีข้อมูลการรีวิวโรงแรมจากกลูกค้าโดยตรงกว่า 5 ล้านรีวิวโดยไม่มีการแก้หรือแต่งเติมแต่อย่างใด บริการลูกค้าสัมพันธ์ที่สามารถติดต่อได้ตลอด 24 ชั่วโมง ให้บริการโดยผู้เชี่ยวชาญทางภาษากว่า 17 ภาษาทั้งทางโทรศัพท์และทางอีเมล
อโกด้ายังมีแอปพลิเคชันบนมือถือทั้งบนระบบปฏิบัติการ iOS, แอนดรอยด์ และ Windows Phone
รางวัล

อโกด้าได้รับรางวัล Best Accommodation website ในการประกาศรางวัลจาก Travelmole Web Awards Asia 2008 และ 2012
สมาชิกภาพในองค์กรนานาชาติ

อโกด้าเข้าร่วมเป็นสมาชิกของสมาคมส่งเสริมการท่องเที่ยวแห่งภูมิภาคเอเชีย-แปซิฟิค (PATA) ตั้งแต่ปี พ.ศ. 2549
แหล่งข้อมูลอี่น

เว็บไซต์บริษัทอโกด้า
เว็บไซต์บริษัท Priceline เก็บถาวร 2020-03-30 ที่ เวย์แบ็กแมชชีน
เว็บไซต์ TravelMole
คีรี กาญจนพาสน์

| คีรี กาญจนพาสน์ |
| --- | --- |
เกิด: พ.ศ. 2493 กรุงเทพมหานคร
อาชีพ: นักธุรกิจ
คู่สมรส: จิตรียา กาญจนพาสน์
บุตร: กวิน กาญจนพาสน์
คีรี กาญจนพาสน์ (เกิด พ.ศ. 2493) ประธานกรรมการ บริษัท บีทีเอส กรุ๊ป โฮลดิ้งส์ จำกัด (มหาชน) ผู้ให้บริการระบบขนส่งมวลชนทางรางสายแรกของประเทศไทย และเป็นมหาเศรษฐีลำดับที่ 14 ของไทยประจำปี 2563 โดยการจัดอันดับของนิตยสารฟอบส์
ประวัติ

คีรี กาญจนพาสน์ เป็นทายาทรุ่นที่สองของมงคล กาญจนพาสน์ โดยเป็นบุตรคนที่ 7 ในจำนวนพี่น้องที่มีอยู่ทั้งหมด 11 คน และเป็นน้องชายของ อนันต์ กาญจนพาสน์ ประธานกรรมการบริษัท บางกอกแลนด์ จำกัด (มหาชน) เจ้าของโครงการเมืองทองธานี
เดิมบิดาของคีรี อพยพมาจากเมืองจีน ประกอบธุรกิจขายและซ่อมนาฬิกาในประเทศไทย โดยธุรกิจนาฬิกาในเมืองไทยของบิดาคีรี ที่เป็นรากฐานการสะสมทุนในการสร้างอาณาจักรสเตลักซ์ขึ้นที่ฮ่องกง เพื่อผลิตและจำหน่ายนาฬิกายี่ห้อที่มีชื่อเสียงเช่น "ซิตี้ เชน" ซึ่งมีสาขาอยู่ทั้งในฮ่องกงและไต้หวัน ตอนเขาอายุได้ 13 ปี คีรีได้เดินทางไปอยู่ที่ฮ่องกงกับบิดา และใช้ชีวิตอยู่ที่ฮ่องกงเป็นเวลาถึง 30 ปี บิดาของเขามงคล เคยทำโปรเจ็ค “จัตุรัสนครหลวง” บริเวณเพชรบุรีตัดใหม่ ประกอบไปด้วยโรงหนังดาด้า พอลลี่ ศาลาไคเชคชนม์ สำนักงานใหญ่ธนาคารนครหลวง และห้างเมโทร
ชีวิตครอบครัว คีรีมีบุตรชาย 1 คน คือ กวิน กาญจนพาสน์ กรรมการผู้อำนวยการใหญ่และผู้ถือหุ้นรายใหญ่ ของ บริษัท บีทีเอส กรุ๊ป โฮลดิ้งส์ จำกัด (มหาชน) กรรมการบริษัท บริษัท วีจีไอ จำกัด (มหาชน)  ผู้ให้บริการสื่อโฆษณานอกบ้านและธุรกิจบริการด้านดิจิทัล และ กรรมการบริษัท ระบบขนส่งมวลชนกรุงเทพ จำกัด (มหาชน)
จุดเริ่มต้นการประกอบธุรกิจ

เมื่อตอนอายุ 38 ปี คีรีและพี่ชาย (อนันต์ กาญจนพาสน์) ได้เดินทางกลับมาสู่ประเทศไทย เพื่อมาดูธุรกิจเกี่ยวกับอสังหาริมทรัพย์ของมงคล กาญจนพาสน์ ผู้เป็นบิดา ซึ่งได้ซื้อที่ดินเก็บสะสมไว้ โดยคีรีได้ตั้งบริษัทที่ชื่อว่า บมจ.ธนายง และในปี พ.ศ. 2531 บมจ.ธนายง ได้เปิดตัวโครงการอสังหาริมทรัพย์ย่านถนนเทพรัตน (บางนา-ตราด) ในชื่อโครงการ ธนาซิตี้ ในช่วงสัมปทานดาวเทียมเมื่อปี 2533 วาเคไทย ของคีรีเข้ายื่นซองประมูล พร้อมก้บไทยแซท และชินวัตรคอมพิวเตอร์ แต่ถูกตีตกไป และชินวัตร คอมพิวเตอร์ของ พันตำรวจโท ดร. ทักษิณ ชินวัตร ก็เป็นผู้ชนะการประมูลไป
ระบบขนส่งมวลชนทางรางสายแรกของประเทศไทย

ในปี พ.ศ. 2533 กรุงเทพมหานคร โดยการนำของ พล.ต.จำลอง ศรีเมือง ผู้ว่าราชการกรุงเทพมหานครในขณะนั้น ได้มีการเปิดประมูลโครงการระบบขนส่งมวลชนกรุงเทพมหานคร ซึ่ง บริษัท ธนายง จำกัด ในนามของคีรี กาญจนพาสน์ ได้เข้าร่วมประมูลโครงการ โดยมีบริษัทคู่แข่งที่เข้าร่วมประมูลอีก 3 บริษัท และสามารถชนะการประมูลได้ ในเวลาต่อมากรุงเทพมหานครได้อนุมัติสัมปทานในการก่อสร้างและจัดการก่อสร้างให้กับ บริษัท ธนายง จำกัด (บีทีเอส กรุ๊ป โฮลดิ้งส์ ในปัจจุบัน) ซึ่งเดิมเป็นระบบรถไฟรางเบา (ไลท์เรล) แต่ก็เกิดปัญหาในระหว่างการก่อสร้าง นั่นคือการสร้างศูนย์ซ่อมบำรุงที่สวนลุมพินี ซึ่งประชาชนได้ออกมาคัดค้านการสร้างศูนย์ซ่อมบำรุงในพื้นที่ดังกล่าว เนื่องจากผิดพระราชประสงค์ของพระบาทสมเด็จพระมงกุฎเกล้าเจ้าอยู่หัว ที่พระราชทานพระราชทรัพย์ส่วนพระองค์ในการสร้างสวนสาธารณะของประชาชน จนเป็นเหตุให้ต้องต่อขยายเส้นทางไปถึงสถานีขนส่งผู้โดยสารกรุงเทพ (หมอชิต) และเนื่องจากมีระยะทางที่ไกลขึ้น จึงต้องเปลี่ยนรูปแบบการก่อสร้างของโครงการ จากระบบรถไฟรางเบาเป็นระบบรถไฟรางหนัก
หลังจากที่รถไฟฟ้าธนายง (รถไฟฟ้าบีทีเอส ในปัจจุบัน) เปิดให้บริการในปี พ.ศ. 2542 ผลตอบรับกลับไม่ได้ตามที่ตั้งเป้าไว้ เนื่องจากเกิดสภาวะขาดทุน ระยะทางของเส้นทางยังสั้น ประกอบกับยังไม่มีรถไฟฟ้าสายอื่นมาช่วยเสริมโครงข่ายเส้นทางให้สมบูรณ์ยิ่งขึ้น และที่สำคัญคือเรื่องราคาค่าโดยสาร ซึ่งเศรษฐกิจในขณะนั้นกำลังอยู่ในช่วงฟื้นตัวอันมาจากวิกฤตเศรษฐกิจ พ.ศ. 2540 ทำให้รถไฟฟ้ายังคงไม่ใช่ทางเลือกในการเดินทางที่ดีที่สุด จนกระทั่งปี พ.ศ. 2551 ผู้โดยสารที่มาใช้บริการรถไฟฟ้าบีทีเอสมีจำนวนเพิ่มมากขึ้นและรายได้ก็เพิ่มมากขึ้นด้วย คีรีตัดสินใจปรับโครงสร้างทางธุรกิจ โดยให้ ธนายง เข้าไปเทคโอเวอร์บีทีเอสซี และเปลี่ยนชื่อมาเป็น บีทีเอส กรุ๊ป โฮลดิ้งส์ ในปัจจุบัน คีรีได้เข้าซื้อหุ้นสื่อโฆษณาจากวีจีไอ และได้สัมปทานบริหารสื่อโฆษณาบนสถานีรถไฟฟ้าและขบวนรถไฟฟ้าด้วย
การศึกษา

ไม่ทราบ พ.ศ. - ไฮสกูล รร. เผยจิง เกาลูน
พ.ศ. 2553 - หลักสูตรผู้บริหารระดับสูง (วตท.10) ปี 2553 สถาบันวิทยาการตลาดทุน
พ.ศ. 2554 - หลักสูตรประกาศนียบัตร Director Accreditation Program (DAP) ปี 2554 สมาคมส่งเสริมสถาบันกรรมการบริษัทไทย
ดูเพิ่ม

รถไฟฟ้าบีทีเอส
บีทีเอส กรุ๊ป โฮลดิ้งส์
เธอคนเหงากับเขาทั้งเจ็ด

| เธอคนเหงากับเขาทั้งเจ็ด |
| --- | --- |
ประเภท: School romantic drama
สร้างโดย: จีเอ็มเอ็มทีวี
กำกับโดย: Nuttapong Mongkolsawas Pawis Sowsrion
แสดงนำ: สุทัตตา อุดมศิลป์ กรณ์ ศิริสรณ์ ตะวัน วิหครัตน์ โอบนิธิ วิวรรธนวรางค์ ฐานัฐพ์ โล่ห์คุณสมบัติ จิรกิตติ์ ถาวรวงศ์ อรรถพันธ์ พูลสวัสดิ์ ชลธร คงยิ่งยง
ดนตรีแก่นเรื่องเปิด: "คนแบบไหนดี" (Kon Bap Nai Dee) by Niwirin Limkangwalmongkol
ดนตรีแก่นเรื่องปิด: "แฝง" (Fang) by จอนนี่ อันวา
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12
การผลิต
ผู้อำนวยการสร้าง: สถาพร พานิชรักษาพงศ์
ความยาวตอน: 60 นาที
บริษัทผู้ผลิต: จีเอ็มเอ็มแกรมมี่ จีเอ็มเอ็มทีวี
ออกอากาศ
เครือข่าย: ช่องวัน 31 ไลน์ทีวี
ออกอากาศ: 19 สิงหาคม 2560 (2560-08-19) – 2 ธันวาคม 2560 (2560-12-02)
เธอคนเหงากับเขาทั้งเจ็ด (อังกฤษ: Secret Seven) เป็นละครโทรทัศน์ไทยปี พ.ศ. 2560 นำแสดงโดย สุทัตตา อุดมศิลป์ พร้อมด้วยนักแสดงชาย 7 คน ได้แก่ กรณ์ ศิริสรณ์ (กั้ง), ตะวัน วิหครัตน์ (เต), โอบนิธิ วิวรรธนวรางค์ (โอบ), ฐานัฐพ์ โล่ห์คุณสมบัติ (ลี), จิรกิตติ์ ถาวรวงศ์ (เมฆ), อรรถพันธ์ พูลสวัสดิ์ (กัน) และ ชลธร คงยิ่งยง (กัปตัน)
ผลิตโดยจีเอ็มเอ็มทีวี และกำกับการแสดงโดย ณัฐพงศ์ มงคลสวัสดิ์ และ ปวิศ สร้อยศรี ซีรีส์นี้เป็น 1 ใน 6 ซีรีส์สำหรับปี 2560 ที่เปิดตัวในงานที่จัดโดย GMMTV เมื่อวันที่ 2 มีนาคม พ.ศ. 2560 ออกอากาศตอนแรกในวันที่ 19 สิงหาคม พ.ศ. 2560 โดยออกอากาศทุกวันเสาร์ เวลา 22:00 น. ทางช่องวัน 31 และ 23:00 น. ทาง ไลน์ทีวี ตามลำดับ 7 ตอนแรกออกอากาศจนถึงวันที่ 30 กันยายน พ.ศ. 2560 ก่อนที่รายการบันเทิงทุกรายการจะยุติเป็นการชั่วคราวในเดือนตุลาคมเพื่อเตรียมงาน พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ในวันพฤหัสบดีที่ 26 ตุลาคม พ.ศ. 2560 และกลับมาออกอากาศซีรีส์เรื่องนี้ในวันเสาร์ที่ 4 พฤศจิกายน พ.ศ. 2560 โดยออกอากาศตอนสุดท้ายในวันเสาร์ที่ 2 ธันวาคม พ.ศ. 2560
เรื่องย่อ

นี่คือเรื่องราวของ พัดลม (สุทัตตา อุดมศิลป์) สาวขี้เหงาที่กลัวความรัก อยู่มาวันหนึ่งมีคนบอกเธอว่ามีชายหนุ่มคนหนึ่งใน 7 หนุ่มที่แอบชอบเธอ พัดลมจึงออกเดินทางเพื่อค้นหาว่าใครใน 7 หนุ่มที่แอบรักเธอ
นักแสดง > นักแสดงหลัก

สุทัตตา อุดมศิลป์ รับบท พัดลม
กรณ์ ศิริสรณ์ รับบท ปก
ตะวัน วิหครัตน์ รับบท อลัน
โอบนิธิ วิวรรธนวรางค์ รับบท เจนท์
ฐานัฐพ์ โล่ห์คุณสมบัติ รับบท เพลย์
จิรกิตติ์ ถาวรวงศ์ รับบท อิฐ
อรรถพันธ์ พูลสวัสดิ์ รับบท ลิฟท์ออย
ชลธร คงยิ่งยง รับบท นีโอ
นักแสดง > นักแสดงรับเชิญ

วีรยุทธ จันทร์สุข รับบท เอ็ม
กรกันต์ สุทธิโกเศศ รับบท กันต์
ผลิตโชค อายนบุตร รับบท เจซี
เซ็นทรัล เวสต์วิลล์

| --- | --- |

ที่ตั้ง: เลขที่ 999 หมู่ที่ 5 ถนนราชพฤกษ์ ตำบลมหาสวัสดิ์ อำเภอบางกรวย จังหวัดนนทบุรี
เปิดให้บริการ: 29 พฤศจิกายน พ.ศ. 2566 (เซ็นทรัล เวสต์วิลล์)
ผู้บริหารงาน: บริษัท เซ็นทรัลพัฒนา จำกัด (มหาชน)
พื้นที่ชั้นขายปลีก: 93,000 ตารางเมตร 180,000 ตารางเมตร (เมื่อเสร็จทั้งโครงการในอนาคต)
จำนวนชั้น: 4 ชั้น
ที่จอดรถ: 2,000 คัน
ขนส่งมวลชน:  สถานีบางกรวย (โครงการในอนาคต ช่วงบางหว้า–ตลิ่งชัน–รัตนาธิเบศร์)
เว็บไซต์: https://centralwestville.com/
เซ็นทรัล เวสต์วิลล์ (อังกฤษ: Central Westville) เป็นศูนย์การค้าแห่งหนึ่งในประเทศไทย ตั้งอยู่ริมถนนราชพฤกษ์ ในท้องที่หมู่ที่ 5 บ้านสะพานผัก ตำบลมหาสวัสดิ์ อำเภอบางกรวย จังหวัดนนทบุรี มีพื้นที่มากกว่า 93,000 ตารางเมตร บริหารงานโดยบริษัท เซ็นทรัลพัฒนา จำกัด (มหาชน) และเปิดให้บริการเมื่อวันที่ 29 พฤศจิกายน พ.ศ. 2566 นับเป็นสาขาที่ 4 ของเซ็นทรัลในจังหวัดนนทบุรี ต่อจากเซ็นทรัล เวสต์เกต
เซ็นทรัล เวสต์วิลล์ มีลักษณะเป็นธุรกิจค้าปลีกที่มีทั้งพื้นที่ปิดและพื้นที่เปิด โดยได้รับการวางรูปแบบให้เป็น "ศูนย์การค้ากึ่งกลางแจ้งและคาร์บอนต่ำ" กล่าวคือ เน้นพื้นที่โล่งและความเป็นธรรมชาติมากขึ้น ใช้พื้นที่รับลมและแสง เป็นมิตรต่อสัตว์เลี้ยง ใช้พลังงานสะอาด ลดปริมาณแก๊สเรือนกระจกตั้งแต่ก่อสร้าง รวมถึงการสร้างระบบนิเวศทางธุรกิจที่เป็นมิตรต่อสิ่งแวดล้อม เมื่อเสร็จทั้งโครงการจะมีพื้นที่ 180,000 ตารางเมตร ซึ่งเท่ากับพื้นที่ของเซ็นทรัล ปิ่นเกล้า และเซ็นทรัล ศาลายา
ประวัติ

เซ็นทรัล เวสต์วิลล์ ตั้งอยู่บนพื้นที่เดิมของโฮมเวิร์คซึ่งเปิดให้บริการเมื่อวันที่ 26 มิถุนายน พ.ศ. 2552 ต่อมาเปลี่ยนชื่อเป็นบ้านแอนด์บียอนด์เมื่อ พ.ศ. 2561 และเปลี่ยนชื่อเป็นบีเอ็นบี โฮม เมื่อ พ.ศ. 2565 เซ็นทรัลได้ออกแบบและยื่นคำขออนุญาตก่อสร้างตั้งแต่ พ.ศ. 2556 หลังจากได้รับใบอนุญาตก่อสร้างแล้ว ภาวะเศรษฐกิจไม่อำนวย จึงชะลอการก่อสร้างออกไป ต่อมาใน พ.ศ. 2560 ได้ยื่นต่ออายุใบอนุญาตก่อสร้างครั้งที่ 2 และเริ่มก่อสร้างใน พ.ศ. 2564 ที่ดินเซ็นทรัล เวสต์วิลล์ 60 ไร่ แบ่งเป็นแปลงโฮมเวิร์คเดิม 15 ไร่ และอีก 45 ไร่เป็นที่ดินบริเวณหลังโฮมเวิร์คที่รวบรวมและกว้านซื้อเก็บไว้ตั้งแต่ พ.ศ. 2556 เมื่อเสร็จทั้งโครงการจะมีพื้นที่เท่ากับเซ็นทรัล ศาลายา และเซ็นทรัล ปิ่นเกล้า
พื้นที่จัดสรร

เซ็นทรัล เวสต์วิลล์ มีศูนย์การค้า 4 ชั้น มีมูลค่าโครงการ 6,200 ล้านบาท ที่ดิน 42 ไร่ พื้นที่ใช้สอย 93,000 ตารางเมตร ลักษณะภายในเป็นพื้นที่กึ่งกลางแจ้ง เป็นมิตรต่อสัตว์เลี้ยง เป็นต้นแบบคาร์บอนต่ำด้วยพื้นที่แบบเปิดและพื้นที่สีเขียว และมีลู่วิ่งออกกำลังกายยาว 400 เมตร สาขานี้มีคิซโทเปีย สวนสนุกสำหรับเด็กจากสิงคโปร์สาขาแรกในไทย และมีน้ำพุกลางศูนย์การค้าสูงกว่า 20 เมตร ตัวอาคารได้รับการออกแบบตามมโนทัศน์ "เซนทรัลแฟกทรี" โดยเน้นการเผยให้เห็นโครงสร้างดิบภายใน ใช้วัสดุใช้ซ้ำทั้งโครงเหล็กและงานไม้ และออกแบบให้มีแสงธรรมชาติส่องถึงมากที่สุด
เซ็นทรัล เวสต์วิลล์ ประกอบด้วยพื้นที่สำคัญดังนี้
เซ็นทรัล เดอะสโตร์ แอท เวสต์วิลล์
ท็อปส์ ฟู้ด ฮอลล์
เพาเวอร์บาย
ซูเปอร์สปอร์ต
บีทูเอส
ออฟฟิศเมท
ศูนย์อาหารฟู้ดวิลล์
โรงภาพยนตร์เวสต์วิลล์ ซีนีเพล็กซ์ โดยเมเจอร์ ซีนีเพล็กซ์ จำนวน 5 โรง
สถานออกกำลังกายเจ็ทส์ แบล็ค ฟิตเนส
สวนสนุกคิซโทเปีย
สวนสนุกสกายไรซ์ แอดเวนเจอร์
ออโต้วัน
รถโดยสาร

รถไฟฟ้าชานเมือง สายสีแดง สถานีตลิ่งชัน แล้วต่อรถแท็กซี่
รถไฟฟ้ามหานคร สายเฉลิมรัชมงคล สถานีสิรินธร แล้วต่อรถแท็กซี่มายังที่เซ็นทรัล เวสต์วิลล์
รถไฟฟ้ามหานคร สายฉลองรัชธรรม สถานีบางรักน้อยท่าอิฐ แล้วต่อรถแท็กซี่มายังเซ็นทรัล เวสต์วิลล์
รถไฟฟ้ามหานคร สายฉลองรัชธรรม สถานีแยกติวานนท์ แล้วต่อรถแท็กซี่มายังเซ็นทรัล เวสต์วิลล์
รถไฟฟ้าบีทีเอส สายสีลม สถานีบางหว้า (ฝั่งถนนราชพฤกษ์) จากนั้นต่อรถโดยสารประจำทาง
รถเมล์สาย 127(2-19),64(2-11)TSB,210(2-27),4-67,สองแถว 6162,63(64)(เช้า/เย็น) มายังเซ็นทรัล เวสต์วิลล์
ยู มย็อง-ฮี

| ยู มย็อง-ฮี |
| --- | --- |
เกิด:  (1954-09-05) 5 กันยายน ค.ศ. 1954 (70 ปี) โซล
สัญชาติ: เกาหลีใต้
ศิษย์เก่า: มหาวิทยาลัยแห่งชาติโซล มหาวิทยาลัยแคลิฟอร์เนีย เบิร์กลีย์
อาชีพ: นักจุลชีววิทยา

ชื่อเกาหลี
ฮันกึล: 유명희
ฮันจา: 柳明姬
อาร์อาร์: Yu Myeonghui 
เอ็มอาร์: Yu Myŏnghŭi 
 
ยู มย็อง-ฮี (เกิด 5 กันยายน พ.ศ. 2497) เป็นนักจุลชีววิทยาชาวเกาหลีใต้ ปัจจุบันดำรงตำแหน่งประธานสหพันธ์วิทยาศาสตร์และเทคโนโลยีสตรีแห่งประเทศเกาหลี และเป็นนักวิจัยหลักที่สถาบันวิทยาศาสตร์และเทคโนโลยีแห่งประเทศเกาหลี เธอได้รับแต่งตั้งให้เป็นหัวหน้าเลขาธิการคนแรกของสำนักงานวางแผนกลยุทธ์ในเดือนกรกฎาคม พ.ศ. 2553 ภายใต้ประธานาธิบดีอี มย็อง-บัก และได้ดำรงตำแหน่งจนถึงเดือนกุมภาพันธ์ พ.ศ. 2556
ชีวิตในวัยเด็กและการศึกษา

ยูเกิดที่กรุงโซล เธอรู้ตัวว่าสนใจวิทยาศาสตร์และเทคโนโลยีตั้งแต่ตอนศึกษาอยู่ระดับมัธยมต้น ใน พ.ศ. 2520 ยูได้รับปริญญาวิทยาศาสตรบัณฑิตสาขาจุลชีววิทยาจากมหาวิทยาลัยแห่งชาติโซล จากนั้นเธอได้รับปริญญาเอกด้านจุลชีววิทยาจากมหาวิทยาลัยแคลิฟอร์เนีย เบิร์กลีย์ใน พ.ศ. 2525 ต่อมาเธอได้เป็นนักวิจัยหลังปริญญาเอก ณ สถาบันเทคโนโลยีแมสซาชูเซตส์ (เอ็มไอที) ใน พ.ศ. 2528